Di tegrest semmeḍ lḥal mliḥ, yekkat udfel d ledwar kan akken ur iḥbbes.Seg wakken isnna udfel, aqeddac-nneɣ ur yezmir ara ad iruḥ ad d-yeqḍu, abe‘da aɣrum i d yettawi yal tasebḥit. Nuɣal ntett aɣrum n tmanya n wussan, simi ara yelli ubrid. Cfiɣ ɣef udfel i d-yekkaten; d ameččim akken neqqar s teqbaylit ,d iẓblac anect-ila-ten i d-iɣellin seg uqermud, nettun deg umeččim-nni s ṣṣut ikemnen. Mi ara yeḥbes udfel tiyita ad neffeɣ, ad nazzel di temlel_nni , netturar s takurin n udfel yerna nexdem aregaz s udfel. Mi ara neqqar, times tec‘el di lkanun, ters fell-as tassilt i deg ifessi udfel. Ihi tid iqeffzen ttatafent imukan yelhan ɣer tama n tmes. Tella yiwet n tnelmadt mi ara as-yehwu umkan ad teqqim deg-s, ad terfed taqcict i yeqqimen dinna, ad tt-tesres ɣef lqa‘a.